text: „Видеото на ALIVE напомня не само, че истинската любов те кара да се чувстваш жив, но и отправя едно важно послание - когато срещнеш някого, никога не го оставяй да си тръгне. Винаги обръщай внимание на хората, с които живота те събира - обикновено има причина и трябва да вярваме в своята интуиция. В историята двамата герои усещат силно привличане, дори само след един кратък сблъсък в парка, но въпреки това и двамата, решават да продължат по пътя си. Видеото разкрива каква би била другата гледна точка, ако те не бяха решили да си тръгнат. Режисьор на ALIVE е Иван Бъчваров. Гримът и прическите са направени от професионалистите Stuny Georgiev Hairstylist и Bobby Ivanov, а гардеробът е осигурен от българския бутик XO Boutique.
  Певицата, завърнала се наскоро в България, поради участието си в българския формат на X Factor Bulgaria, дълго време е живяла в Норвегия. Там тя пише и издава собствена музика, като трите ѝ издадени песни: "Feel so good" , "Show me some love" и ”One last dance”, се въртят по норвежки, български, азиатски радио станции и в различните социални медии, като Spotify, DJ stores, iTunes, Apple Music, TIDAL, YouTube и Facebook. Преди четири години песента “Feel so good" е била класирана на първо място в класацията BG Voice Top 10 на радио The Voice Radio and TV Bulgaria. В Норвегия освен, че учи е била и солистка в Госпъл хор, с който е имала изяви по най- различни сцени в страната. В X Factor Bulgaria сезон 5, 2017 година стига до големите концерти и напуска шоуто шеста. Младата вокалистка е участвала в телевизионни предавания, в сериал и реклама, в радио програми, фото сесии, театрални постановки и в музикални фестивали и конкурси. В момента работи като музикален педагог в HighLight - Iskra Milkova Vocal Studio, както и над няколко различни музикални проекта.